Diari Oficial de la Generalitat Valenciana


Sumari del DOGV 227, del 14-02-1985 (1985/803954)

ORDRE de 25 de gener de 1985, de la Conselleria de Cultura, Educació i Ciència, per la qual es convoca Concurs de programes d'experimentació educativa.
-------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/o/1985/01/25/(1)/dof/vci/html**

### Dades del document

Número de DOGV
:   227

Data del DOGV
:   14-02-1985

Secció del DOGV
:   ALTRES DISPOSICIONS

Número del document
:   1985/803954


Data del document
:   25-01-1985

Organisme emissor
:   Conselleria de Cultura, Educació i Ciència

Tipus de document
:   Ordre

Descriptors 

:   * suport econòmic
    * ensenyament
    * nova pedagogia
    * projecte d'investigació
    * reforma de l'ensenyament

Ordre de la Conselleria de Cultura, Educació i Ciència, de 25 de gener de 1985, per la qual es convoca concurs de programes d'experimentació educativa.  
El Decret 71/1984, de 16 de juliol, del Consell de la Generalitat Valenciana, pel qual es converteixen en Centres ordinaris els Centres Pilots, faculta aquesta Conselleria de Cultura, Educació i Ciència, per dictar les disposicions corresponents al desenvolupament i l'execució.  
Fins la publicació d'aquest Decret, les possibilitats d'investigació i experimentació pedagògica estaven restringides als denominats Centres Pilots, amb la qual cosa les iniciatives de nombrosos professors i Centres d'ensenyament quedaven frustrades, en mancar del marc jurídic en què desplegar-se.  
En el Decret s'estableix que l'experimentació pedagògica i la innovació educativa podran realitzar-se a qualsevol Centre docent de la Comunitat Valenciana. Amb això, s'obrin noves vies per aconseguir la millora constant de la qualitat de l'ensenyament, objectiu fonamental d'aquesta Conselleria.  
Les possibilitats d'experimentació previstes pel Decret són múltiples: actualització de mètodes i tècniques educatives, aprofundiment i adaptació de continguts, entre d'altres. Per això, cal que l'Administració, en cada moment, delimite el camp d'aquesta experimentació d'acord amb les línies d'actuació prioritàries que hom ha determinat 1 entre les quals, sens dubte, reeix el procés de reforma dels Ensenyaments Mitjans i del darrer cicle de l'EGB.  
En atenció d'aquests motius, i fent ús de les atribucions que em confereix l'article 35 de la Llei de la Generalitat Valenciana 5/1983, de 30 de desembre, de Govern Valencià,  
ORDENE:  
Article únic  
Es convoca Concurs de Programes d'experimentació educativa en l'àmbit territorial de la Comunitat Valenciana, per al cicle superior d'EGB 1.r i 2.n curs de BUP i primer grau de Formació Profesional i s'aproven les bases per els quals es regeix, que s'inclouen com a annex d'aquesta Ordre.  
DISPOSICIONS FINALS  
Primera  
La Direcció General d'Ensenyaments Universitaris i Investigació queda autoritzada per dictar les mesures necessàries en desenvolupament d'aquesta Ordre i per al seu compliment.  
Segona  
Aquesta Ordre entrarà en vigor l'endemà de la publicació en el Diari Oficial de la Generalitat Valenciana.  
València, 25 de gener de 1985.  
El Conseller de Cultura, Educació i Ciència,   
CEBRIA CISCAR I CASABAN  
ANNEX  
BASES DEL CONCURS DE PROGRAMES D'EXPERIMENTACIO EDUCATIVA  
1. Participants  
Podran participar en aquest Concurs, mitjançant la presentació dels projectes corresponents, els professors següents:  
a) Els qui impartesquen ensenyaments en el cicle superior d'EGB.  
b) Els qui impartesquen ensenyaments de primer i segon curs de BUP.  
c) Els qui impartesquen ensenyaments de primer grau de Formació Professional.  
Els participants ho faran en forma individual o agrupats en equips didàctics, seminaris o claustres. Alhora, podran presentar projectes conjunts professors pertanyents a nivells i centres distints.  
2. Requisits de la convocatòria  
La durada dels projectes a experimentar s'ajustarà en principi al curs escolar 1985/86. Si la naturalesa del projecte exigís d'estendre'l a d'altres cursos, hom assenyalarà, també, etapes, tasques i resultats a obtenir en cada curs acadèmic i podran ser prorrogats tenint en compte l'avaluació realitzada i els resultats obtinguts.  
Hom considerarà prioritats els Projectes d'experimentació referits a la introducció de noves tecnologies en els "curricula" del darrer cicle d'EGB, 1.r i 2.n de BUP i primer grau de Formació Professional.  
Els projectes es presentaran amb una memòria en què constaran els aspectes següents:  
a) Objectius que hom pretén de cobrir.  
b) Metodologia a aplicar.  
c) Durada, programació i fases.  
d) Curriculum del Director del projecte i dels professors responsables de l'experiència.  
e) Nombre i grup d'alumnes a què s'aplicarà l'experiència i centre al qual pertanyen.  
f) Informe detallat sobre les raons que han portat a l'elecció de l'experimentació en aquests centres en concret.  
g) Proposta per a l'avaluació de l'experiència i condicions que en garantiran la fiabilitat.  
h) Pressupost raonat.  
i) Altres recursos per a la realització de l'experiència.  
3. Presentació de projectes  
a) Els Projectes, dirigits a la Direcció General d'Ensenyaments Universitaris i Investigació (Serveis de Perfeccionament del Professorat i Renovació Pedagògica), podran ser presentats en el Registre General de la Conselleria de Cultura, Educació i Ciència, o per qualsevol dels mitjans establerts en l'article 66 de la Llei de Procediment Administratiu.  
b) El termini de presentació dels Projectes serà de dos mesos, comptats a partir de la publicació d'aquesta Ordre en el Diari Oficial de la Generalitat Valenciana.  
4. Selecció de Projectes i Resolució del seu finançament  
Per a la selecció dels projectes presentats a la Conselleria de Cultura, Educació i Ciència, es constituirà una Comissió, presidida pel Director General d'Ensenyaments Universitaris i Investigació, integrada pels Directors Generals d'Ensenyaments Bàsics, Ensenyaments Mitjans, o persones en qui deleguen, els Caps de Serveis Territorials i el Cap del Servei de Perfeccionament del Professorat i Renovació Pedagògica.  
Els projectes seleccionats obtindran una ajuda, l'import de la qual serà determinat per la comissió seleccionadora, en funció del període de durada de l'experiència i interès d'aquesta.  
El finançament dels projectes es farà en dues parts, una pel 60% del pressupost, en aprovar-se el projecte i una altra, pel 40% que resta, en presentar la memòria final amba els resultats de l'experimentació.  
El control de l'avaluació i el seguiment de les diverses fases del projecte correspondrà a la Direcció General del nivell en què s'experimente.  
La Comissió seleccionadora realitzarà l'avaluació final dels projectes i dels resultats.  
Aquesta Comissió, una vegada comprovat que s'han assolit els objectius fixats, que la metodologia usada és eficaç i que es evident el millor rendiment dels alumnes, podrà proposar a la Conselleria de Cultura, Educació i Ciència la difusió de les experiències, així com l'aplicació a d'altres centres.  
La Comissió a què fa referència podrà resoldre qualsevol aspecte no previst en aquestes bases.


Còpia Permalink ELI